ai4bharat/Pralekha huggingface dataset:
કેન્દ્રીય જાહેર સેવા આયોગ
સપ્ટેમ્બર, 2021ના મહિના દરમિયાન કેન્દ્રીય જાહેર સેવા આયોગ દ્વારા ભરતીના પરિણામોને અંતિમ સ્વરૂપ આપવામાં આવ્યું
કેન્દ્રીય જાહેર સેવા આયોગ દ્વારા સપ્ટેમ્બર, 2021ના મહિના દરમિયાન નીચેના ભરતીના પરિણામોને અંતિમ સ્વરૂપ આપવામાં આવ્યું છું. ભલામણ કરેલા ઉમેદવારોને પોસ્ટ દ્વારા વ્યક્તિગત રીતે જાણ કરવામાં આવી છે.
સંપૂર્ણ સૂચિ માટે અહીં ક્લિક કરો.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 156
પ્રધાનમંત્રીનું કાર્યાલય
પ્રધાનમંત્રીએ અગ્રણી વિજ્ઞાન સંસ્થાઓ સાથેની વાતચીત અંગે ટ્વીટ્સ કર્યા
કેન્દ્રીય ભંડોળ પ્રાપ્ત ટેકનિકલ સંસ્થાનોના 100થી વધુ નિર્દેશકો સાથે વાતચીત પછી પ્રધાનમંત્રી શ્રી નરેન્દ્ર મોદીએ બેઠકમાં પ્રેઝન્ટેશન્સ રજૂ કરનાર અગ્રણી સાયન્સ અને ટેકનોલોજી સંસ્થાનો સાથેની વાતચીત અંગેની વિગતો શેર કરી હતી. પ્રધાનમંત્રીએ આઈઆઈએસસી બેંગલુરુ, આઈઆઈટી મુંબઈ, આઈઆઈટી ચેન્નઈ, આઈઆઈટી કાનપુર અંગે ટ્વીટ કર્યા હતા.
પ્રધાનમંત્રીએ શ્રેણીબદ્ધ ટ્વીટ્સ કરીને કહ્યું
અગ્રણી આઈઆઈટી અને @iiscbangaloreના નિર્દેશકો સાથે એક સમૃદ્ધ વાતચીત થઈ, જે દરમિયાન અમે ભારતને સંશોધન અને વિકાસનું કેન્દ્ર બનાવવા, નવાચાર અને યુવાનો વચ્ચે વિજ્ઞાનને લોકપ્રિય બનાવવા સહિતના અનેક વિષયો પર વિચારોનું આદાનપ્રદાન કર્યુ.
@iiscbangalore ટીમે રોબોટિક્સ જેવા ક્ષેત્રોમાં પોતાનું મુખ્ય આરએન્ડડી પહેલો પર એક રસપ્રદ પ્રસ્તુતિ શેર કરી, જે દરમિયાન અમે શિક્ષણમાં પ્રયાસો જેમકે ગણિત/વિજ્ઞાનના શિક્ષકોને તાલીમ, કોવિડ-19 કાર્ય અંગે તાલીમનો તેમાં સમાવેશ થાય છે. તેમણે આત્મનિર્ભર ભારતમાં સ્વાસ્થ્યને મહત્વ આપવા અંગે ભાર મૂક્યો હતો.
મને નાઈટ્રોજન જનરેટરને ઓક્સિજન જનરેટરમાં બદલવા, કેન્સરના ઈલાજ માટે સેલ થેરાપી અને LASE કાર્યક્રમ શરૂ કરવા, ડિજિટલ હેલ્થમાં માસ્ટર્સ, એઆઈ અને ડેટા સાયન્સ જેવા તેમના એકેડેમિક નવાચારો માટે ટેકનોલોજીમાં @iitbombayના વ્યાપક કાર્ય વિશે જાણીને ખુશી થઈ.
@iitmadrasની ટીમે કોવિડ શમન પ્રયાસો જેમકે મોડ્યુલર હોસ્પિટલની સ્થાપના, હોટસ્પોટ પ્રિડિક્શન, તેમના બહુવિષયક સંશોધનઅને તેમના ઓનલાઈન બીએસસી ઈન પ્રોગ્રામિંગ એન્ડ ડેટા સાયન્સ અંગે વાતચીત કરી હતી. તેઓ સમગ્ર ભારતમાં ઉત્તમ ડિજિટલ કવરેજ પર પણ કામ કરી રહ્યા છે.
@IITKanpurને બ્લોકચેન ટેકનોલોજીસ, વાયુની ગુણવત્તા પર દેખરેખ, ઈલેક્ટ્રોનિક ઈંધણ ઈન્જેક્શન વગેરે માટે એક કેન્દ્ર બનતા જોવી એ એક ગૌરવની વાત છે. સ્ટાર્ટઅપ્સને અપાતા સહયોગ, વ્યાવસાયિકોના અપસ્કિલિંગથી ભારતની યુવા શક્તિને ઘણો ફાયદો થશે.
બેઠકની વિગતો આ લિન્ક પર જોઈ શકાશેઃ https://pib.gov.in/PressReleseDetail.aspx?PRID=1733638
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સ 2022માં પુરુષોની 1500 મીટર ફાઇનલમાં જીન્સન જોન્સન દ્વારા બ્રોન્ઝ મેડલ જીતવા પર પ્રશંસા કરી
પ્રધાનમંત્રી શ્રી નરેન્દ્ર મોદીએ જીન્સન જોહ્ન્સનને હાંગઝોઉમાં એશિયન ગેમ્સ 2022માં પુરુષોની 1500 મીટરની ફાઇનલમાં બ્રોન્ઝ મેડલ જીતવા બદલ અભિનંદન પાઠવ્યા છે.
પ્રધાનમંત્રીએ X પર પોસ્ટ કર્યું:
“બ્રોન્ઝ સાથે સ્ટેજ પર શાનદરા ઉપસ્થિતિ! મેન્સ 1500m ફાઇનલમાં ઉત્કૃષ્ટ પ્રદર્શન માટે જીન્સન જોહ્ન્સનને ખૂબજ અભિનંદન. તે હંમેશા ગૌરવની નવી ઊંચાઈઓ સર કરે.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતમાં કુલ સાજા થયેલા કેસની સંખ્યા સીમાચિહ્નરૂપ 95 લાખના શિખરને પાર કરી ગઇ
સાજા થવાનો દર 95.04% જે વિશ્વમાં સૌથી વધુ પૈકીનો એક
સક્રિય કેસનું ભારણ ઘટીને 3.13 લાખ થયું
ભારતે વૈશ્વિક મહામારી સામેની જંગમાં આજે એક મહત્વપૂર્ણ સીમાચિહ્નરૂપ સિદ્ધિ નોંધાવી છે. ભારતમાં કુલ સાજા થયેલા દર્દીઓની સંખ્યામાં સતત પ્રચંડ વૃદ્ધિનું વલણ જળવાઇ રહ્યું છે. દેશમાં આજદિન સુધીમાં કુલ સાજા થયેલા દર્દીની સંખ્યા 95 લાખના  મહત્વપૂર્ણ આંકડાને ઓળંગી ગઇ છે.
સક્રિય કેસ અને સાજા થયેલા દર્દીઓ વચ્ચેનું અંતર સતત વધી રહ્યું છે. સક્રિય કેસની સરખામણીએ સાજા થયેલા દર્દીઓની સંખ્યા 92 લાખ કરતાં વધારે  થઇ ગઇ છે. સાજા થવાનો દર પણ વધીને 95.04% થઇ ગયો છે. વિશ્વમાં સૌથી વધુ રિકવરી દર ધરાવતા દેશોમાંથી એક ભારત પણ છે.
હાલમાં સક્રિય કેસની સરખામણીએ કુલ સાજા થયેલા દર્દીઓની સંખ્યા 30 ગણાથી પણ વધારે છે. ભારતમાં સક્રિય કેસનું વર્તમાન ભારણ 3,13,831 છે જે આજદિન સુધીમાં નોંધાયેલા કુલ પોઝિટીવ કેસમાંથી માત્ર 3.14% છે.
નવા દૈનિક ધોરણે સાજા થયેલા દર્દીઓની સંખ્યા નવા નોંધાયેલા કેસની સંખ્યા કરતાં સતત વધારે રહેતી હોવાથી સક્રિય કેસમાં ઘટાડો અને કુલ સાજા થયેલાની સંખ્યામાં વધારો સુનિશ્ચિત થઇ શક્યો છે. ભારતમાં છેલ્લા 24 કલાકમાં ફક્ત 22,890 નવા દર્દીઓ કોવિડથી સંક્રમિત થયા હોવાનું નોંધાયું છે. આટલાં જ સમયમાં, ભારતમાં નવા 31,087 દર્દીઓ સાજા થઇ ગયા છે.
છેલ્લા 21 દિવસથી સતત નવા પોઝિટીવ દર્દીઓ કરતાં નવા સાજા થયેલા દર્દીઓની સંખ્યા વધુ નોંધાઇ રહી છે.
દેશમાં કુલ સાજા થયેલા દર્દીઓમાંથી લગભગ 52%  દર્દીઓ પાંચ રાજ્યોમાંથી નોંધાયા છે.
નવા સાજા થયેલા કુલ દર્દીઓમાંથી 75.46% દર્દીઓ 10 રાજ્યો/કેન્દ્રશાસિત પ્રદેશોમાંથી હોવાનું ધ્યાનમાં આવ્યું છે.
કેરળમાં એક દિવસમાં સૌથી વધુ નવા 4,970 દર્દીઓ સાજા થઇ ગયા છે. છેલ્લા 24 કલાકમાં મહારાષ્ટ્રમાં નવા 4,358 દર્દીઓ અને પશ્ચિમ બંગાળમાં 2,747 દર્દીઓ સાજા થઇ ગયા છે.
નવા પોઝિટીવ નોંધાયેલા કેસમાંથી 76.43% નવા દર્દીઓ 10 રાજ્યો અને કેન્દ્રશાસિત પ્રદેશોમાંથી છે.
કેરળમાં સતત દૈનિક ધોરણે સૌથી વધુ નવા કેસ નોંધાઇ રહ્યાં છે. અહીં નવા 4,969 દર્દી પોઝિટીવ નોંધાયા છે. ત્યારબાદ પશ્ચિમ બંગાળ અને છત્તીસગઢમાં અનુક્રમે 2,245 અને 1,584 નવા દર્દીઓ નોંધાયા છે.
છેલ્લા 24 કલાકમાં દેશમાં વધુ 338 દર્દીઓ મૃત્યુ પામ્યા હોવાનું નોંધાયું છે.
નવા નોંધાયેલા મૃત્યુમાંથી 75.15% દર્દીઓ દસ રાજ્યો/કેન્દ્રશાસિત પ્રદેશોમાંથી છે. મહારાષ્ટ્રમાં સૌથી વધુ  દર્દી એક દિવસમાં મૃત્યુ માપ્યા છે. ત્યારબાદ પશ્ચિમ બંગાળ અને દિલ્હીમાં એક દિવસમાં અનુક્રમે 44 અને 35 દર્દીનાં મૃત્યુ થયાં છે.
ભારતમાં દૈનિક મૃત્યુઆંકમાં સતત ઘટાડો નોંધાઇ રહ્યો છે. છેલ્લા 13 દિવસમાં દેશમાં દૈનિક મૃત્યુની સંખ્યા 500થી ઓછી નોંધાઇ રહી છે.
SD/GP/BT
(
કાર્મિક, લોક ફરિયાદ અને પેન્શન મંત્રાલય
SSC દ્વારા પરીક્ષાના સમયપત્રક અંગે જાહેરાત
SSCના તમામ અધિકારી અને સ્ટાફના સભ્યો PM CARES ભંડોળમાં તેમના એક દિવસના પગારનું યોગદાન આપશે
કોરોના વાયરસ મહામારીના કારણે ઉભી થયેલી પરિસ્થિતિની સમીક્ષા કરવા માટે સ્ટાફ પસંદગી પંચ ની વિશેષ બેઠકનું આયોજન કરવામાં આવ્યું હતું.
પ્રવર્તમાન લૉકડાઉનના કારણે સામાજિક અંતરના માપદંડો સહિત અમલી પ્રતિબંધોને અનુલક્ષીને, એવું નક્કી કરવામાં આવ્યું છે કે, એવી તમામ પરીક્ષાઓ કે જેમાં ઉમેદવારોને સમગ્ર દેશના વિવિધ ભાગોમાંથી મુસાફરી કરીને પરીક્ષા આપવા જવું પડે છે તેની સમય સમયે સમીક્ષા કરવામાં આવશે. સંયુક્ત ઉચ્ચતર માધ્યમિક  સ્તરની પરીક્ષા  2019ના બાકી રહેલા દિવસો, જુનિયર એન્જિનિયર  પરીક્ષા 2019, સ્ટેનોગ્રાફર ગ્રેડ ‘C’ અને ‘D’ની પરીક્ષા 2019 અને સંયુક્ત ઉચ્ચતર માધ્યમિક સ્તર પરીક્ષા 2018 માટે કૌશલ્ય પરીક્ષાની નવી તારીખો અંગેનો નિર્ણય દેશમાં લૉકડાઉનનો બીજો તબક્કો પૂર્ણ થાય પછી એટલે કે 3 મે 2020 પછી લેવામાં આવશે.
આ પરીક્ષાઓના ફરી નક્કી કરવામાં આવેલા સમયપત્રકની તારીખો અંગે પંચની વેબસાઇટ પર અને પંચની પ્રાદેશિક/ પેટા-પ્રાદેશિક કચેરીઓ પર સૂચિત કરવામાં આવશે. પંચ દ્વારા સૂચિત પરીક્ષાઓના વાર્ષિક કૅલેન્ડરની પણ અન્ય પરીક્ષાઓના સમયપત્રકના સંદર્ભમાં સમીક્ષા કરવામાં આવશે.
વધુમાં, એવો પણ નિર્ણય લેવામાં આવ્યો છે કે, SSCના તમામ અધિકારીઓ અને સ્ટાફના સભ્યો તેમના એક દિવસનો પગાર આપાતકાલિન સ્થિતિમાં પ્રધાનમંત્રીના નાગરિક સહાય અને રાહત ભંડોળ માં યોગદાન પેટે આપશે.
GP/DS
(
પ્રધાનમંત્રીનું કાર્યાલય
રેલવે દ્વારા આપણે જોડાણ અને વિકાસમાં પાછળ રહી ગયેલા વિસ્તારોને જોડી રહ્યાં છીએઃ પ્રધાનમંત્રી મોદી
પ્રધાનમંત્રી શ્રી નરેન્દ્ર મોદીએ જણાવ્યું છે કે, દેશના જે વિસ્તારો જોડાણ ધરાવતા નથી અને જોડાણ ધરાવવામાં પાછળ રહી ગયા છે તેઓ રેલવે સાથે જોડાઈ રહ્યાં છે. શ્રી મોદીએ આજે વીડિયો કોન્ફરન્સ મારફતે દેશના વિવિધ વિસ્તારોમાંથી ગુજરાતમાં કેવડિયાને જોડતી આઠ ટ્રેનનો શુભારંભ કર્યો હતો અને સાથે સાથે ગુજરાતમાં રેલવે સાથે સંબંધિત કેટલાંક પ્રોજેક્ટનું ઉદ્ઘાટન કર્યું હતું.
પ્રધાનમંત્રીએ ભારપૂર્વક એવું પણ જણાવ્યુ હતું કે, બ્રોડગેજ અને ઇલેક્ટ્રિફિકેશનની કામગીરીએ નોંધપાત્ર વેગ પકડ્યો છે તથા વધારે સ્પીડ માટે ટ્રેકનો સજ્જ કરવામાં આવ્યાં છે. તેમણે ઉમેર્યું હતું કે, આ સેમિ હાઈ સ્પીડ ટ્રેનને દોડાવવા સક્ષમ છે અને આપણે હાઈ-સ્પીડ ક્ષમતાઓ તરફ અગ્રેસર છીએ, જે માટે આ બજેટમાં અનેકગણો વધારો કરવામાં આવ્યો છે.
પ્રધાનમંત્રીએ એ બાબત પર પણ ધ્યાન દોર્યું હતું કે, રેલવે પર્યાવરણને અનુકૂળ રહે એ સુનિશ્ચિતતા કરવામાં આવી છે. કેવડિયા સ્ટેશન ગ્રીન બિલ્ડિંગ સર્ટિફિકેશન ધરાવતું ભારતનું પ્રથમ રેલવે સ્ટેશન છે.
તેમણે રેલવે સાથે સંબંધિત ઉત્પાદન અને ટેકનોલોજીમાં આત્મનિર્ભરતા હાંસલ કરવાના મહત્ત્વ પર પણ ભાર મૂક્યો હતો, જેના અત્યારે સારાં પરિણામો મળી રહ્યાં છે. એનો શ્રેય વધારે હોર્સ પાવર ધરાવતા ઇલેક્ટ્રિક લોકોમોટિવનાં ઉત્પાદનને જાય છે, જેના પગલે ભારત દુનિયાની પ્રથમ ડબલ ડેકર કન્ટેઇનર ટ્રેન શરૂ કરી શક્યો છે. પ્રધાનમંત્રીએ કહ્યું હતું કે, અત્યારે ભારતીય રેલવેમાં ઘણી આધુનિક ટ્રેનનું ઉત્પાદન સ્વદેશી રીતે થઈ રહ્યું છે.
પ્રધાનમંત્રીએ રેલવે પરિવહનની જરૂરિયાતો પૂર્ણ કરવા કુશળ લોકો અને વ્યાવસાયિકો માટેની જરૂરિયાત પર ભાર મૂક્યો હતો. આ જરૂરિયાત વડોદરામાં ડીમ્ડ રેલવે યુનિવર્સિટીની સ્થાપના તરફ દોરી ગઈ છે. આ પ્રકારની યુનિવર્સિટી ધરાવતા દુનિયાના બહુ ઓછા દેશોમાં ભારત સામેલ છે. આ સંસ્થામાં રેલવે પરિવહનમાં આધુનિક સુવિધાઓ, એકથી વધારે શાખામાં સંશોધન માટે તાલીમ પૂરી પાડવામાં આવે છે. અત્યારે સંસ્થામાં 20 રાજ્યોના પ્રતિભાશાળી યુવાનો તાલીમ લઈ રહ્યાં છે, જેઓ રેલવેની વર્તમાન અને ભવિષ્યની જરૂરિયાતો માટે કામ કરશે. પ્રધાનમંત્રીએ એમની વાત પૂરી કરતાં કહ્યું હતું કે, એનાથી ઇનોવેશન અને સંશોધન દ્વારા રેલવેનું આધુનિકીકરણ કરવામાં મદદ મળશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 196.77 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 88,284 થયું
સક્રિય કેસનું ભારણ હાલમાં 0.20% છે
સાજા થવાનો દર હાલમાં 98.59% નોંધાયો
છેલ્લા 24 કલાકમાં 13,029 દર્દીઓ સાજા થયા, કુલ વધીને 4,27,49,056 દર્દીઓ સાજા થયા
છેલ્લા 24 કલાકમાં ભારતમાં 17,336 નવા કેસ નોંધાયા
દૈનિક પોઝિટિવીટી દર 4.32% પહોંચ્યો
સાપ્તાહિક પોઝિટિવીટી દર હાલમાં 3.07% છે
કુલ 85.98 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,01,649 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 219.09 કરોડને પાર
12-14 વર્ષની વય જૂથ માટે 4.10 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 26,292
છેલ્લા 24 કલાકમાં 2,139 દૈનિક નવા કેસ નોંધાયા
સાજા થવાનો દર હાલમાં 98.76%
સાપ્તાહિક પોઝિટિવિટી દર 1.13%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 219.09 Cr
 ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.10 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10415282
|
|
બીજો ડોઝ
|
|
10119677
|
|
સાવચેતી ડોઝ
|
|
7046967
|
|
FLWs
|
|
પ્રથમ ડોઝ
|
|
18436963
|
|
બીજો ડોઝ
|
|
17717968
|
|
સાવચેતી ડોઝ
|
|
13697131
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
41093959
|
|
બીજો ડોઝ
|
|
31975036
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61970030
|
|
બીજો ડોઝ
|
|
53183680
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
561345450
|
|
બીજો ડોઝ
|
|
516031967
|
|
સાવચેતી ડોઝ
|
|
98306160
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
204039463
|
|
બીજો ડોઝ
|
|
197018756
|
|
સાવચેતી ડોઝ
|
|
49821233
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127675282
|
|
બીજો ડોઝ
|
|
123180520
|
|
સાવચેતી ડોઝ
|
|
47894048
|
|
સાવચેતી ડોઝ
|
|
21,67,65,539
|
|
કુલ
|
|
2,19,09,69,572
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 26,292 થયો છે. દેશના કુલ પોઝિટિવ કેસના 0.06% સક્રિય કેસ છે.
પરિણામે, ભારતનો રિકવરી રેટ 98.76% છે. છેલ્લા 24 કલાકમાં 3,208 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,40,63,406 છે.
છેલ્લા 24 કલાકમાં 2,139 નવા કેસ નોંધાયા છે.
છેલ્લા 24 કલાકમાં કુલ 2,64,216 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.76 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.13% છે અને દૈનિક સકારાત્મકતા દર 0.81% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 140
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે દેશવાસીઓને પ્રધાનમંત્રી મોદી દ્વારા કોરોના વિરુદ્ધ શરુ કરવામાં આવેલા જનઆંદોલનમાં જોડાવા આહ્વાન કર્યું
કોરોના જેવી વૈશ્વિક મહામારી સામે ત્યારે જ લડી શકાય છે, જ્યારે સમસ્ત દેશવાસીઓ એક સાથે આવે
ચાલો, આપણે સૌ મળીને પ્રધાનમંત્રી મોદી દ્વારા કોરોના વિરુદ્ધ ચલાવાતા આ જનઆંદોલનમાં જોડાઈએ અને દરેકને આ રોગચાળાથી માહિતગાર કરીએ અને કોરોના મુક્ત ભારત બનાવવામાં મહત્વની ભૂમિકા ભજવવીએ
કોરોનાથી બચવા માટે ફક્ત ત્રણ મંત્ર: માસ્ક પહેરો, બે ગજનું અંતર રાખો અને વારંવાર તમારા હાથ ધૂઓ; પીએમ મોદીજીના આ આહ્વાનને સલામતી મંત્ર તરીકે લો, ફક્ત તમારી જાતને સુરક્ષિત ના રાખો, પરંતુ તમારા પરિવાર, મિત્રો અને સાથીઓને પણ સુરક્ષિત કરો
કેન્દ્રીય ગૃહમંત્રી શ્રી અમિત શાહે દેશવાસીઓને પ્રધાનમંત્રી મોદી દ્વારા કોરોના વિરુદ્ધ શરુ કરવામાં આવેલા જનઆંદોલનમાં જોડાવા અપીલ કરી હતી.
કેન્દ્રીય ગૃહમંત્રી શ્રી અમિત શાહે ટ્વીટ કરી કહ્યું કે "કોરોના જેવી વૈશ્વિક મહામારી સામે ત્યારે જ લડી શકાય છે જ્યારે સમસ્ત દેશવાસીઓ એક સાથે આવે." ચાલો, આપણે સૌ મળીને શ્રી નરેન્દ્ર મોદીજી દ્વારા કોરોના વિરુદ્ધ ચલાવાતા આ જનઆંદોલનમાં જોડાઈએ અને દરેકને આ રોગચાળાથી માહિતગાર કરીને ભારતને કોરોના મુક્ત બનાવવામાં મહત્વની ભૂમિકા ભજવવીએ.”
કેન્દ્રીય ગૃહ મંત્રીએ જણાવ્યું હતું કે, " કોરોનાથી બચવા માટે ફક્ત ત્રણ મંત્ર છે. માસ્ક પહેરો, બે ગજનું અંતર રાખો અને વારંવાર તમારા હાથ ધૂઓ. આપ સૌને મારી અપીલ છે કે શ્રી નરેન્દ્ર મોદીજીની આ અપીલને સલામતી મંત્ર તરીકે લો, ફક્ત તમારી જાતને સુરક્ષિત ના રાખો, પરંતુ તમારા પરિવાર, મિત્રો અને સાથીઓને પણ સુરક્ષિત કરો. ”
SD/GP/BT
(Visitor Counter : 182
માર્ગ પરિવહન અને રાજમાર્ગ મંત્રાલય
શ્રી નીતિન ગડકરી હાઇડ્રોજન આધારિત એડવાન્સ્ડ ફ્યુઅલ સેલ ઇલેક્ટ્રિક વ્હીકલ માટે પાઇલટ પ્રોજેક્ટનું ઉદ્ઘાટન કરશે
ઝડપી આર્થિક વૃદ્ધિ હાંસલ કરવા માટે ભારત સ્વચ્છ ઊર્જા અને ઓછા કાર્બન પાથવે માટે પ્રતિબદ્ધ છે. હાઇડ્રોજન એ ઊર્જા વ્યૂહરચનાનું મુખ્ય તત્વ છે અને તે નીચા કાર્બન ઊર્જા માર્ગોમાં મુખ્ય ભૂમિકા ભજવશે. ગ્રીન હાઇડ્રોજન રોડ ટ્રાન્સપોર્ટેશન સહિતના ક્ષેત્રોની શ્રેણીને ડીકાર્બોનાઇઝ કરવાની વિશાળ તકો પ્રદાન કરે છે અને વૈશ્વિક સ્તરે અભૂતપૂર્વ વેગ મેળવી રહ્યું છે. ગ્રીન હાઇડ્રોજન દ્વારા સંચાલિત પરિવહન એ નોંધપાત્ર એપ્લિકેશન સાથે ભવિષ્યનો એક મુખ્ય તકનીકી વિકલ્પ બનશે, ખાસ કરીને મોટી કાર, બસ, ટ્રક, જહાજો અને ટ્રેનોમાં અને મધ્યમથી લાંબા અંતર માટે શ્રેષ્ઠ અનુકુળ છે.
ઊર્જા સ્વતંત્રતા હાંસલ કરવાના પ્રધાનમંત્રીના વિઝન સાથે સંરેખિત, અને અશ્મિભૂત ઇંધણમાંથી ઉર્જા શિફ્ટ કરવા અને આપણા પર્યાવરણના સંરક્ષણ તરફ ઘણા માર્ગો અપનાવીને સ્થિરતાને પ્રોત્સાહન આપવા તરફ ટોયોટા પ્રતિબદ્ધતાના ભાગરૂપે, ટોયોટા કિર્લોસ્કર મોટર પ્રા. લિમિટેડ, ઈન્ટરનેશનલ સેન્ટર ફોર ઓટોમોટિવ ટેકનોલોજી  સાથે મળીને વિશ્વના સૌથી અદ્યતન ફ્યુઅલ સેલ ઈલેક્ટ્રીક વ્હીકલ  ટોયોટા મિરાઈનો અભ્યાસ અને મૂલ્યાંકન કરવા માટે એક પાયલોટ પ્રોજેક્ટ હાથ ધરી રહી છે જે ભારતીય રસ્તાઓ અને આબોહવાની પરિસ્થિતિઓ પર હાઈડ્રોજન પર ચાલે છે. હાઇડ્રોજન, FCEV ટેક્નોલોજી વિશે જાગૃતિ ફેલાવવા અને ભારત માટે હાઇડ્રોજન-આધારિત સમાજને ટેકો આપવા માટે તેના લાભોનો પ્રસાર કરવાનો આ દેશનો પ્રથમ પ્રકારનો પ્રોજેક્ટ હશે. કેન્દ્રીય માર્ગ પરિવહન અને ધોરીમાર્ગ મંત્રી શ્રી નીતિન ગડકરી આ પાયલોટ પ્રોજેક્ટનું ઉદ્ઘાટન કરશે અને 16મી માર્ચ, 2022ના રોજ 2. મોતીલાલ નેહરુ પ્લેસ, અકબર રોડ, નવી દિલ્હી ખાતે 14:00 વાગ્યાથી ટોયોટા મિરાઈ FCEVનું નિદર્શન પણ કરશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 199
પ્રધાનમંત્રીનું કાર્યાલય
પ્રધાનમંત્રીએ મોરેશિયસના પ્રધાનમંત્રી મહામહિમ પ્રવિંદ કુમાર જુગનૌથને સર અનીરૂદ જુગનૌથ માટે સાંત્વના આપવા ટેલિફોનિક સંવાદ કર્યો
પ્રધાનમંત્રી શ્રી નરેન્દ્ર મોદીએ મોરેશિયસના પ્રધાનમંત્રી મહામહિમ પ્રવિંદ કુમાર જુગનૌથ સાથે તેમના પિતા સર અનીરુદ જુગનૌથના નિધન અંગે સાંત્વના આપવા ટેલિફોન પર વાતચીત કરી.
પ્રધાનમંત્રીએ સર અનીરૂદના મોરેશિયસમાં લાંબા જાહેર જીવનને યાદ કર્યુ હતુ જે દરમિયાન તેમણે અનેક વર્ષો સુધી પ્રધાનમંત્રી અને રાષ્ટ્રપતિ એમ બંને પદ પરથી સેવા આપી હતી.
ભારતમાં અને ખાસ કરીને તમામ રાજકીય દળોમાં સર અનીરુદ માટેનાં ભરપૂર સન્માનનો ખાસ ઉલ્લેખ કરીને પ્રધાનમંત્રીએ મોરેશિયસ સાથેની ભારતની અતિ વિશિષ્ટ મિત્રતામાં ક્રાંતિ લાવવામાં તેમની મહત્વપૂર્ણ ભૂમિકા અંગે પ્રશંસા કરી હતી.
તેમને ‘ગૌરવશાળી પ્રવાસી ભારતીય’ ગણાવીને, પ્રધાનમંત્રીએ કહ્યું હતું કે ભારતને સર અનીરુદને પ્રવાસી ભારતીય સન્માન અને પદ્મ વિભૂષણ એમ બંનેથી સન્માનિત કરવાનો લહાવો મળ્યો છે.
બંને નેતાઓએ સર અનિરૂદની સ્થાયી વિરાસતની સ્મૃતિમાં વિશેષ દ્વિપક્ષીય સંબંધોને વધુ મજબૂત અને ગાઢ બનાવવા માટે ખુદને પ્રતિબદ્ધ કર્યા હતા.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 207.29 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 25,75,389 ડોઝ આપવામાં આવ્યા
- ભારતમાં સક્રિય કેસનું ભારણ 1,25,076 થયું
- સક્રિય કેસનું ભારણ હાલમાં 0.28% છે
- સાજા થવાનો દર હાલમાં 98.53% નોંધાયો
- છેલ્લા 24 કલાકમાં 19,431 દર્દીઓ સાજા થયા, કુલ વધીને 4,35,55,041 દર્દીઓ સાજા થયા
- છેલ્લા 24 કલાકમાં ભારતમાં 16,299 નવા કેસ નોંધાયા
- દૈનિક પોઝિટિવીટી દર 4.58% પહોંચ્યો
- સાપ્તાહિક પોઝિટિવીટી દર હાલમાં 4.85% છે
- કુલ 87.92 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,56,153 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
સંરક્ષણ મંત્રાલય
ભારતીય તટરક્ષક દળે ગુજરાતના ઉમરગામમાં સંકટમાં ફસાયેલા એમવી કંચનના 12 ક્રૂને બચાવ્યા
- ખરાબ હવામાન વચ્ચે વીજળી ન હોવાને કારણે એમવી કંચન ફસાયું
- આઇસીજીના એમવી હર્મીઝ દ્વારા એક ઓપરેશનમાં તમામ 12 ક્રૂને બચાવાયા
- સહાય માટે વધુ આઈસીજી જહાજોને તૈનાત કરવામાં આવ્યા
ભારતીય તટરક્ષક દળે 21 જુલાઈ, 2021ના રોજ ગુજરાતના ઉમરગામમાં ફસાયેલા મોટર વેસેલ  કંચનના તમામ 12 ક્રૂને બચાવવામાં આવ્યા. મેરીટાઇમ રેસ્ક્યુ કોઓર્ડિનેશન સેન્ટર  મુંબઇને 21 મી જુલાઈ, 2021ના બપોરે ડી.જી. કમ્યુનિકેશન સેન્ટર, મુંબઇ પાસેથી માહિતી મળી કે એમવી કંચન બળતણનું દૂષિત થવાને કારણે ફસાયેલું છે, જેના કારણે એન્જિન કામ નથી કરી રહ્યું અને ખરાબ હવામાનની સ્થિતિને લીધે ત્યાં કોઈ વીજળી નથી. મોડી સાંજે જહાજના માલિકે જાણ કરી કે એમવી કંચન, સ્ટીલના કોઇલને કાર્ગો તરીકે લઈ જઈ રહ્યું હતું, એન્કર નીચે ઉતરી ગયું અને સ્ટારબોર્ડ  તરફ ઝુકી રહ્યું હતું.
એમઆરસીસી મુંબઇએ તુરંત જ ઇન્ટરનેશનલ સેફ્ટી નેટ  ને સક્રિય કર્યું અને એમવી હર્મીઝને તુરંત વ્યથિત જહાજ તરફ વાળવામાં આવ્યું. ઉબડ-ખાબડ સમુદ્રને પાર કરતા એમવી હર્મીઝે રાત્રિના એક ઓપરેશનમાં એમવી કંચનનાં તમામ 12 ક્રૂને સુરક્ષિત બહાર કાઢ્યા.
ડી.જી. શિપિંગ, મુંબઇ દ્વારા ફસાયેલા જહાજને મદદ કરવા માટે ઇમર્જન્સી ટોઈંગ વેસલ  વોટર લિલી પણ ગોઠવવામાં આવી છે. આ ઉપરાંત, વહાણના માલિકો દ્વારા વહાણને સહાય આપવા માટે બે ટગ ગોઠવવામાં આવી છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 209
પ્રધાનમંત્રીનું કાર્યાલય
પ્રધાનમંત્રી નરેન્દ્ર મોદી, બાંગ્લાદેશનાં પ્રધાનમંત્રી શેખ હસીના તથા પશ્ચિમ બંગાળ અને ત્રિપુરાનાં મુખ્યમંત્રીઓએ સંયુક્તરૂપે બાંગ્લાદેશમાં ત્રણ યોજનાઓનું ઉદઘાટન કર્યું
પ્રધાનમંત્રી શ્રી નરેન્દ્ર મોદી, બાંગ્લાદેશનાં પ્રધાનમંત્રી શેખ હસીના, પશ્ચિમ બંગાળના મુખ્યમંત્રી સુશ્રી મમતા બેનર્જી અને ત્રિપુરાનાં મુખ્યમંત્રી શ્રી બિપ્લવ કુમાર દેવે આજે સંયુક્તરૂપે વીડિયો કોન્ફરન્સિંગ મારફતે બાંગ્લાદેશમાં ત્રણ યોજનાઓનું ઉદઘાટન કર્યું હતું. આ પ્રસંગે વિદેશ મંત્રી સુષ્મા સ્વરાજ અને બાંગ્લાદેશનાં વિદેશ મંત્રી પણ વીડિયો કોન્ફરન્સ મારફતે દિલ્હી અને ઢાંકાથી આ કાર્યક્રમ સાથે જોડાયાં હતાં.
આ ત્રણ યોજનાઓમાં સામેલ છેઃ  બાંગ્લાદેશમાં ભેરામારા અને ભારતનાં બહરામપુર વચ્ચે હાલની લાઇન મારફતે બાંગ્લાદેશને 500 મેગાવોટનો વધારાનાં વીજળીનો પુરવઠો આપવો,  અખૌર અને અગરતલા વચ્ચે રેલવે જોડાણ અને  બાંગ્લાદેશ રેલવેનાં કુલોરા-શાહબાઝપુર વિભાગને પુનઃશરૂ કરવી.
પ્રધાનમંત્રીએ આ પ્રસંગે જણાવ્યું હતું કે, તાજેતરમાં તેમને બાંગ્લાદેશની પ્રધાનમંત્રી શેખ હસીનાને કાઠમંડુમાં યોજાયેલી બિમ્સ્ટેકની બેઠક, શાંતિનિકેતન અને લંડનમાં રાષ્ટ્રમંડળ દેશોની બેઠક સહિત ઘણાં પ્રસંગે મળવાની તક મળી હતી.
તેમણે જણાવ્યું હતું કે, પડોશી દેશોનાં નેતાઓએ પોતાનાં સંબંધ પડોશીઓની જેમ રાખવા જોઈએ અને આ માટે કોઈ પ્રોટોકોલનાં દબાવમાં આવ્યાં વિના એકબીજાને ત્યાં અવારનવાર આવતા-જતાં રહેવું જોઈએ. તેમણે કહ્યું હતું કે, બાંગ્લાદેશનાં પ્રધાનમંત્રી અને તેમની વચ્ચે તાજેતરમાં થયેલી ઘણી મુલાકાતો પડોશી દેશો વચ્ચે નિકટતાનો પુરાવો છે.
પ્રધાનમંત્રીએ આ પ્રસંગે બાંગ્લાદેશનાં પ્રધાનમંત્રી શેખ હસીનાની એ વાતને યાદ કરી હતી, જેમાં તેમણે વર્ષ 1965 અગાઉનાં સંપર્કોને પુનઃ શરૂ કરવાની ઇચ્છા વ્યક્ત કરી હતી. તેમણે કહ્યું હતું, એમને એ વાતની ખુશી છે કે છેલ્લાં થોડાં વર્ષો દરમિયાન આ દિશામાં સારી પ્રગતિ થઈ છે. પ્રધાનમંત્રીએ જણાવ્યું હતું કે, આજે આપણે ભારત અને બાંગ્લાદેશ વચ્ચે વીજળી સંપર્ક વધારવાની સાથે રેલવ સંપર્ક વધારવા માટે બે નવી યોજનાઓ શરૂ કરી છે. તેમણે વર્ષ 2015ની પોતાની બાંગ્લાદેશની યાત્રાને યાદ કરતા કહ્યું હતું કે, બાંગ્લાદેશને વધુ 500 મેગાવોટ વીજળીનો પુરવઠો આપવાનો નિર્ણય એ સમયે લેવામાં આવ્યો હતો, આ કામ પશ્ચિમ બંગાળ અને બાંગ્લાદેશ વચ્ચે હાલની લાઇન મારફતે કરવામાં આવ્યું હતું. શ્રી મોદીએ આ કામમાં સાથ-સહકાર આપવા બદલ પશ્ચિમ બંગાળની મુખ્યમંત્રી મમતા બેનર્જીનો આભાર માન્યો હતો. તેમણે કહ્યું હતું કે, આ યોજના પૂર્ણ થવાની સાથે હવે ભારતમાંથી બાંગ્લાદેશને 1.16 ગીગાવોટ વીજળીનો પુરવઠો મળી રહ્યો છે. પ્રધાનમંત્રીએ જણાવ્યું હતું કે, મેગાવોટથી ગીગાવોટની આ સફર બંને દેશો વચ્ચે સંબંધોનાં સુવર્ણયુગનું પ્રતીક છે.
શ્રી મોદીએ જણાવ્યું હતું કે, અખૌરા-અગરતલા રેલવે સંપર્કથી બંને દેશો વચ્ચે સરહદ પારનાં સંપર્કનો એક વધુ માર્ગ મળશે. તેમણે આ કામને પૂર્ણ કરવામાં સાથ-સહકાર આપવા માટે ત્રિપુરાનાં મુખ્યમંત્રી બિપ્લવ દેવનો આભાર માન્યો હતો.
પ્રધાનમંત્રીએ વર્ષ 2021 સુધી બાંગ્લાદેશને એક મધ્યમ આવક ધરાવતો દેશ બનાવવા અને 2041 સુધી એક વિકસિત રાષ્ટ્ર સ્વ રૂપે બદલવાનાં લક્ષ્યાંકને નિર્ધારિત કરવા બદલ ત્યાંનાં પ્રધાનમંત્રી શેખ હસીનાની પ્રશંસા કરી હતી. તેમણે કહ્યું હતું કે, ‘બંને દેશોનાં ગાઢ સંબંધો આપણી સમૃદ્ધિ અને વિકાસની યાત્રાને નવી ઊંચાઈ પર લઈ જશે.’
RP
(Visitor Counter : 142
શ્રમ અને રોજગાર મંત્રાલય
શ્રમ અને રોજગાર મંત્રાલય દ્વારા આયોજિત મફત પ્રિકોશન ડોઝ માટે રસીકરણ ડ્રાઇવ
મંત્રીએ તમામ પાત્રતા ધરાવતા લોકોને રસી મૂકાવવા વિનંતી કરી
પોતાને સુરક્ષિત કરીને, સમાજ અને દેશને કોવિડ-19 રોગચાળાથી સુરક્ષિત કરી શકાય છે; ભૂપેન્દ્ર યાદવ
શ્રમ અને રોજગાર મંત્રાલયે આજે ‘આઝાદી કા અમૃત મહોત્સવ’ ના ભાગ રૂપે શ્રમ શક્તિ ભવન ખાતે કોવિડ-19 માટે મફત સાવચેતીના ડોઝ માટે રસીકરણ ડ્રાઇવનું આયોજન કર્યું હતું. શ્રી શ્રમ અને રોજગાર, પર્યાવરણ, વન અને આબોહવા પરિવર્તન મંત્રી ભૂપેન્દ્ર યાદવે બુસ્ટર ડોઝ લઈને રસીકરણ અભિયાનની શરૂઆત કરી. શ્રી સુનિલ બર્થવાલ, સચિવ, શ્રમ અને રોજગાર દ્વારા પણ કોવિડ-19 માટે પ્રિકોશન રસી લેવામાં આવી હતી.
કોવિડ-19ના નિ:શુલ્ક પ્રિકોશન ડોઝના પ્રારંભ દરમિયાન તેમના સંબોધનમાં મંત્રીશ્રીએ તમામ પાત્ર વ્યક્તિઓને રસી મૂકાવવા વિનંતી કરી. તેમણે કહ્યું કે પોતાની જાતને સુરક્ષિત કરીને સમાજ અને દેશને કોવિડ-19 મહામારીથી સુરક્ષિત કરી શકાય છે. તેમણે વધુમાં માહિતી આપી હતી કે સમગ્ર ભારતમાં શ્રમ અને રોજગાર મંત્રાલય અને તેની સંસ્થાઓ હેઠળના તમામ સ્ટાફને આગામી 75 દિવસમાં ESICના ડોકટરો/પેરા-મેડિકલ્સની મદદથી રસી આપવામાં આવશે. ઇવેન્ટ દરમિયાન 150થી વધુ લોકોને કોવિડ -19 ના સાવચેતીના ડોઝ સાથે રસી આપવામાં આવી હતી.
ભારત સરકાર દ્વારા કોવિડ -19ના પ્રિકોશન ડોઝ પાત્ર પુખ્તો માટે રસીકરણ કેન્દ્રો પર મફત આપવા માટે સમગ્ર દેશમાં એક અભિયાન શરૂ કરાયું છે. કોઈપણ ESIC હોસ્પિટલોમાં પણ મફત પ્રિકોશન ડોઝની સુવિધા મેળવી શકાય છે. સ્વતંત્રતાના 75 વર્ષની ઉજવણીમાં, રસીકરણ અભિયાન આજથી શરૂ થયું હતું અને તે આગામી 75 દિવસ સુધી ચાલુ રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 153
પ્રધાનમંત્રીનું કાર્યાલય
પ્રધાનમંત્રીએ અબુ ધાબીના રાજકુમાર સાથે ટેલિફોન પર વાત કરી
પ્રધાનમંત્રી શ્રી નરેન્દ્ર મોદીએ અબુ ધાબીના રાજકુમાર અને યુએઈ સશસ્ત્ર દળોના નાયબ સુપ્રીમ કમાન્ડર મહામહિમ શેખ મોહમ્મદ બિન ઝાયેદ અલ-નાહ્યાન સાથે આજે ટેલિફોન પર વાતચીત કરી હતી.
બંને નેતાઓએ દ્વિપક્ષીય સર્વાંગી સહકારની વધતી મજબૂતી અંગે પારસ્પરિક ખુશી વ્યક્ત કરી હતી. આગળ જતા પણ આ દ્વિપક્ષીય વ્યાપક વ્યૂહાત્મક ભાગીદારી વધુ મજબૂત કરવાની પ્રતિબદ્ધતા પર તેમણે ભાર મૂક્યો હતો.
અગાઉ આ મહિને અબુધાબીમાં ઓઆઈસી  વિદેશમંત્રીઓની પરિષદમાં સંબોધન કરવા માટે ગેસ્ટ ઑફ ઓનર તરીકે ભારતને આપવામાં આવેલા આમંત્રણ બદલ તેમણે રાજકુમારનો આભાર વ્યક્ત કર્યો હતો. આ ઐતિહાસિક સહભાગીતા શાંતિ અને પ્રગતિના સહિયારા લક્ષ્યો સિદ્ધ કરવા માટે યોગદાન આપશે તેવો તેમણે આશાવાદ વ્યક્ત કર્યો હતો.
RP
(Visitor Counter : 117